钦定古今图书集成/明伦汇编/氏族典/第506卷 > 《凌迪知万姓统谱》 > 鹿生
## 钦定古今图书集成/明伦汇编/氏族典/第506卷 > 《凌迪知万姓统谱》 > 鹿生

按《魏书鹿生传》：“生，济阴乘氏人。父寿兴，沮渠牧犍库
部郎。生再为济南太守，有治称。显祖嘉其能，特征赴
季秋马射，赐以骢马，加以青服，彰其廉洁。时三齐始
附，人怀苟且，蒲博终朝，颇废农业。生立制断之，闻者
嗟善。历徐州、任城王澄、广陵侯元衍、征东、安南二府
长史，带淮阳太守、郯城镇将。年七十四，正始中卒，追赠兖州刺史。